**Vastemõisa Jüriööjooksu juhend 2017**

Jooks toimub **Vastemõisa Rahvamaja juures** vastavalt märgitud kolmel eri pikkusega distantsil (ca 500 m-1500 m) **23. aprillil algusega kell 18.00.** Võistkondadel palume kohal olla ja registreeruda võistluseks hiljemalt 15 min enne võistluse algust.

Jooks on võistkondlik, teatevõistkonda kuulub kuus (6) liiget - kolm naist ja kolm meest. Võistkonnas peab olema vanuseliselt üks 7-13 aastane poiss, üks 7-13 aastane tüdruk, üks 14-18 aastane noormees, üks 14-18 aastane neiu, üks naine (19 +) ja üks mees (19+).

Iga võistleja läbib distantsi ühel korral.

Võistkond peab läbima kaks korda sama pikkusega rada.

Võistkond valib ise läbitava raja pikkuse oma liikmele.

Distantside läbimise järjekorra määrab võistluse korraldaja.

Võistluseks registreerimine lõpeb 15 minutit enne võistluse algust.

Täpsem info võistluse kohta: TaunoHärginen, tel 5020 509. Eelregistreerimine e-maili aadressil aurelia@aurelia.ee.